અકસ્માતનો ભોગ બનનાર દર્દીને નજીકની કોઈપણ ખાનગી હૉસ્પિટલ, જિલ્લા-તાલુકા હૉસ્પિટલો, મેડિકલ કૉલેજ-હૉસ્પિટલો અથવા કોઈપણ અન્ય જાહેર કે ખાનગી હૉસ્પિટલોમાં આ સેવાઓ પૂરી પડાશે. અસરગ્રસ્ત દર્દીઓએ પ્રાથમિક સારવાર પેટે કોઈ નાણાં ચૂકવવાનાં રહેશે નહીં ખાનગી હૉસ્પિટલોએ પ્રથમ ૪૮ કલાકની સારવાર પેટે દર્દી પાસેથી કોઈ નાણાં લેવાનાં રહેશે નહીં. ખાનગી હૉસ્પિટલોએ કરેલ સારવાર અંગેના ખર્ચનું બીલ સંબંધિત જિલ્લાના મુખ્ય જિલ્લા તબીબી અધિકારી / તબીબી અધિક્ષકને રજૂ કરવાનું રહેશે તેમજ ખાનગી હૉસ્પિટલને બીલની ખરેખર રકમ અથવા રૂ. ૫૦,૦૦૦/- બંનેમાંથી જે રકમ ઓછી હશે તે મળવાપાત્ર થશે.